הוועדה לקידום מעמד האישה דנה אתמול (שני) בנושא הפוליגמיה בארץ. דוח של צוות בין משרדי המליץ לאפשר פוליגמיה מטעמים הומניטריים, כלומר לאפשר את התופעה בשולייים. ראש הממשלה נתניהו סרב לקבל ההמלצות ותקף את חלקן, ובסופו של דבר חלק מהן אכן נדחו. הפוליגמיה בישראל – חשבון פשוט.
מסתבר כי החוק בישראל אוסר על ריבוי נישואים אך לא מבטל אותם אם הם כבר קרו. מבחינת ענישה, כיום ניתן להשית על פוליגמים עונש מאסר של עד חמש שנים ועל מי שמארגן נישואים שכאלו, עונש של עד חצי שנה. עם זאת, כמו לכל עבירה פלילית, גם על פוליגמיה יש התיישנות – לאחר עשר שנים.
תופעת הפוליגמיה נפוצה בחברה המוסלמית המסורתית במזרח התיכון. הארץ התופעה קיימת גם בקרב כמות קטנה של יהודים, ולאחרונה נספרו מקרים בודדים בלבד. עם זאת, בקרב האוכלוסיה הבדואית בנגד התופעה שוררת בהיקפים נרחבים. מהנתונים עולה כי כיום 18.5 אחוז מכלל המשפחות הבדואיות הן משפחות פוליגמיות ומעל ל-6,000 גברים נשואים ליותר מאישה אחת.
במהלך שנת 2017 במשטרה נפתחו 260 תיקים בחשד לביצוע עבירה של ריבוי נישואין בארץ, וזאת לא רק במגזר הבדואי. מרבית התיקים שבהם העבירה בוצעה לפני שחלה מדיניות האכיפה החדשה של היועץ המשפטי לממשלה – נסגרו. משנת 2017 ועד לכתיבת הדוח הבין משרדי שכאמור הוגש אתמול, הוגשו 12 כתבי אישום נגד פוליגמים. נתון נוסף מצביע על כך שגברים פוליגמים משכילים פחות מדברים לא פוליגמיים. כך למשל רק שבעה אחוזים מהגברים הפוליגמיים הם בעלי השכלה על תיכונית, כשלמעשה, למרביתם אין אפילו השכלה תיכונית.
כאמור, אתמול נערך הדיון בוועדה לקידום מעמד האישה בעקבות דוח הוועדה הבין-משרדית להתמודדות עם תופעת הפוליגמיה. המלצות הוועדה בראשות מנכ"לית משרד המשפטים, אמי פלמור, כוללות יצירת שינוי תודעה בקרב החברה הבדואית על ידי הסברה מטעם אנשי דת נגד הפוליגמיה, וכאמור, גם גיבוש כללים שיאפשרו באופן זמני נשיאת אישה שנייה במקרים חריגים. בין התנאים שיאפשרו מתן היתר מיוחד: נשיאת אישה שנייה לגברים הנשואים לאישה עקרה, לגברים הנשואים לאישה הסובלת ממחלה קשה, מקרי נישואין לאלמנת אח, ומקרים של פירוד ממושך בין בני זוג במקרה של גירושים מורכבים ובעלי השלכות קשות על האישה והילדים.
יו"ר הוועדה לקידום מעמד האישה, חברת הכנסת עאידה תומא סלימאן מהרשימה המשותפת, אמרה בדיון: "המדינה בחרה להזניח את האוכלוסייה הערבית והבדואית במשך 70 שנה עד היום. הדו"ח אומנם חיובי אך מרחיב את ההיתרים שניתנים לגברים לשאת אישה שניה; אדרוש מוועדת שרים שלא לתמוך בדו"ח במתכונתו".